लामा डल
लामा डल भारतीय राज्य हिमाचल प्रदेश के चंबा ज़िले में स्थित एक अधिक ऊँचाई वाली झील है। यह झील चंबा शहर से 45 किमी की दूरी पर धौलाधार पर्वत श्रेणी के अंदरूनी ढाल पर 3,960 मी॰ (12,990 फीट) की ऊँचाई स्थित है। एक अन्य झील दाई कुण्ड यहाँ से 20 किमी की दूरी पर है। लामा डल को हिन्दू लोग पवित्र झील मानते हैं और हिन्दू देवता शिव से संबंधित मानते हैं। सावन के महीने में यहाँ तीर्थयात्री आते हैं। स्थानीय गद्दी जनजाति के लोग यहाँ जन्माष्टमी को पूजा करने आते हैं।